CELEX: 62012TA0074
Language: et
Date: 2015-11-18 00:00:00
Title: Kohtuasi T-74/12: Üldkohtu 18. novembri 2015. aasta otsus – Mecafer versus komisjon (Dumping — Teatavate Hiinast pärit kompressorite import — Osaline keeldumine tasutud dumpinguvastaste tollimaksude tagasimaksmisest — Ekspordihinna kindlaksmääramine — Dumpinguvastaste tollimaksude mahaarvamine — Tühistamise mõju ajaline piiramine)

11.1.2016   
            
            
               ET
            
            
               Euroopa Liidu Teataja
            
            
               C 7/15
            
         Üldkohtu 18. novembri 2015. aasta otsus – Mecafer versus komisjon
   (Kohtuasi T-74/12) (1)
   
   ((Dumping - Teatavate Hiinast pärit kompressorite import - Osaline keeldumine tasutud dumpinguvastaste tollimaksude tagasimaksmisest - Ekspordihinna kindlaksmääramine - Dumpinguvastaste tollimaksude mahaarvamine - Tühistamise mõju ajaline piiramine))
   (2016/C 007/20)
   Kohtumenetluse keel: inglise
   
      Pooled
   
   
      Hageja: Mecafer (Valence, Prantsusmaa) (esindajad: solicitor R. MacLean ja advokaat A. Bochon)
   
      Kostja: Euroopa Komisjon (esindajad: A. Stobiecka-Kuik, K. Talabér-Ritz ja T. Maxian Rusche)
   
      Ese
   
   Nõue tühistada osaliselt komisjoni 6. detsembri 2011. aasta otsus K(2011) 8804 (lõplik) Hiina Rahvavabariigist pärit teatavate kompressorite impordi eest tasutud dumpinguvastaste tollimaksude tagasimaksmise taotluse kohta ning juhul kui Üldkohus peaks selle otsuse tühistama, tunnistada vaidlustatud otsus kehtivaks seni, kuni komisjon on võtnud Üldkohtu tehtava otsuse järgimiseks vajalikud meetmed.
   
      Resolutsioon
   
   
               1.
            
            
               Tühistada komisjoni 6. detsembri 2011. aasta otsuse K(2011) 8804 (lõplik), mis puudutab Hiina Rahvavabariigist pärit teatavate kompressorite impordi eest tasutud dumpinguvastaste tollimaksude tagasimaksmise taotlust, artikkel 1 selles osas, milles äriühingule Mecafer otsustatakse tagasi maksta nõuetekohaselt tasutud dumpinguvastane tollimaks ainult selles artiklis mainitud summade ulatuses.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Euroopa Komisjonilt.
            
         
      (1)  ELT C 118, 21.4.2012.